ILTAKOULU RY

PÖYTÄKIRJA

HALLITUKSEN KOKOUS 11/2015

Paikka: Hämeenkatu 3 A 10

Aika: 13.9.2015 klo 18.00

Paikalla:

Mikko Lampo, puheenjohtaja

Maria Lavonen, sihteeri

Merita Töttölä

Aino Kattilakoski

Petra Kantola

Markus Rahja

Samuli Volanen

Vera Järvenreuna

Jari Mäkäläinen

Sara Österberg

Ville Tynkkynen

Matleena Moisio

Milla Toivanen (*saapui klo 18.08).*

Kokouskakku

1. Kokouksen avaaminen

Kokous avataan klo 18.04.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Kokouksen pöytäkirjantarkastajiksi valitaan Mikko Lampo ja Jari Mäkäläinen.

1. Kokouksen esityslistan hyväksyminen

Poistetaan kohta 19 *koulutuspolitiikka*.

1. Ilmoitusasiat ja posti

Postissa on saapunut kutsu Tamyn ysikymppisille. Juhlat järjestetään 14.11. Puistotornissa, illalliskortti kustantaa 90 € ja sillis 15 €. Kutsu on kahdelle, Mikko Lampo ilmoittautuu lähtijäksi.

National Pen –nimiseltä firmalta on saapunut mustekynätarjous. Esim. 50 kpl Paragon Soft Touch™ -kynää maksaisi 1,79 € plus 50 ilmaista.

Hallitus päätti liittyä mukaan "Syrjinnästä vapaa alue" –kampanjaan. Liittymisestä päätettiin loppukesästä sähköisesti hallituksen Whatsapp-ryhmässä. Liittymisestä kertova merkki saapuu postissa pian. Sähköpostiin saapui myös logo, jonka Samuli Volanen lisää Iltakoulun nettisivuille.

*Milla Toivanen saapuu klo 18.08.*

Tohlopin Mediapoliksesta otettiin yhteyttä. Jälleen kerran olisi mahdollisuus päästä tv-ohjelman pilottijakson yleisöksi.

1. Talous
   1. Taloustilanne

Iltakoulun tilillä lepää 10 679,18€.

* 1. laskut ja korvaukset

Maksetut laskut:

Boomi, approliput, 1200€

Sitsipaikka Messukylän vuokra kera siivouksen, 440€

Iltakoulun kantolipusta maksettu yhteensä 649,20€

Käteistä on pantu tilille 1371€ Hiiriviikkojen tapahtumista.

Ulkoministeriöltä on saatu yhteistyösopimuksen myötä 100€

Maksamattomat korvaukset:

Laura Mattinen, valmennuskurssin materiaalipaketin lähetys 4€

Milla Toivanen, fuksisaunan tarjoilut 45,38€

Sara Österberg, karkkia kv-torille 9,30€

Markus Rahja, kirjekuoria ja postimerkkejä yhteistyösopimusten lähettämiseksi 15,93€

Hyväksytään kaikki korvaukset.

Iltakoulun jäsenmaksun takarajaksi asetetaan 18.9. Tutorvastaava Merita Töttölä muistuttelee fukseja asiasta.

1. Vuosijuhlat

Järjestelyt etenevät. Toimikunta kokousti maanantaina 7.9. ja juhlapaikan tiloja on käyty katsomassa pienellä porukalla perjantaina 10.9. Koko hallitus on lisätty vujutoimikunnan FB-ryhmään, jossa suunittelua jatketaan.

Ruokavaihtoehdot on esitelty, keskustelua käydään erilaisista menuvaihtoehdoista. Ollaan yhtä mieltä siitä, että olisi hyvä olla sekä liha-, kala- että kasvisruokavaihtoehto. Myös erikoisruokavaliot huomioidaan (gluteeniton, vegaani).

Mikko Lampo on koonnut vujujen tehtävälistan Facebookiin. Narikkaan tarvitaan miesvoimaa, Jari Mäkäläinen ja Ville Tynkkynen ilmoittautuvat vapaaehtoisiksi.

Bileneidit hahmottelevat juhlaväkikiintiön.

Kutsuvaihtoehtoja on esitelty vujutoimikunnan Facebook-ryhmässä, keskustellaan kutsun ulkoasusta, tekstimuodosta sekä kutsujen lähettämisen ajankohdasta. Myös ilmoittautumisaika ja –lomake ovat suunnittelun alla.

Mikko Lampo ehdottaa illalliskortin hinnaksi 60€ Iltakoulun jäsenille, 65€ Iltakoulun ulkopuolisille vieraille. Ehdotus hyväksytään.

Vujutoimikunnan Facebook- ryhmässä jatketaan vujuja koskevaa aktiivista keskustelua ja suunnittelua.

1. Syyskokous

Mikko Lampo ehdottaa syyskokouksen ajankohdaksi tiistaita 24.11. klo 16.00. Ehdotus hyväksytään.

Syyskokouksessa Iltakoulun jäsenlistalta poistetaan opinnoistaan valmistuneet henkilöt, sekä hyväksytään uudet opiskelijajäsenet. Iltakoulun jäseniä ovat ainoastaan ne, joilla opinto-oikeus on voimassa.

Keskustellaan kantolipun käytöstä. Mikko Lampo ja Eetu Kreivi hahmottelevat kantolipulle lippusäännön, joka käsitellään Syyskokouksessa.

Hyväksytään yksimielisesti periaate, ettei lippu kulkeudu koskaan Hervantaan.

Syyskokouksessa hyväksytään ensi vuoden toimintasuunnitelma ja talousarvio, joita aletaan hahmottelemaan vähitellen. Päätetään hyväksyttää kunkin sektorin toimintasuunnitelma sekä talousarvio viikolla 46.

Rakastu Iltakouluun –tapahtuma pyritään järjestämään marraskuussa, päivämäärä tarkentuu myöhemmin.

1. Menneet tapahtumat
   1. Hiiriviikot
2. 26.8. Epävirallinen hengailuiltama @Artturi

Osallistujia tapahtumassa 53 henkilöä. Tapahtuma oli varsin onnistunut.

ii. 27.8. Tutustumissauna @Media54

Tapahtumassa oli mukana 84 henkilöä. Hallitus esittäytyi uusille fukseille.

iii. 31.8. Kaupunkikierros, Kekkospileet

Kekkospileissä oli paikalla 81 henkilöä. Vaihtareita saatiin paikalle runsain joukoin.

iv. 1.9. Johtajuussymposium, jatkot @Klubi

Yrityskäytävän toteutus oli epäonnistunut, sillä tapahtuma ei vetänyt tarpeeksi porukkaa paikalle huonon sijaintinsa vuoksi. Ilta oli onnistunut.

v. 2.9. Johtajuussymposium, Amazing Race

Amazing Raceen osallistui 10 joukkuetta, joista 1 joukkue koostui vaihtariopiskelijoista. Rasteja oli 12. Yhteensä tapahtumaan osallistui 48 henkilöä rastinpitäjien lisäksi. Tapahtuma oli eritysen onnistunut, ja fukseilta saatiin paljon hyvää palautetta.

vi. 3.9. Yliopiston avajaiset, jatkot @Pakkahuone

Iltakoululla ei ollut tällä kertaa omaa ständiä avajaisissa.

vii. 7.9. Pispalakierros

Tapahtuma meni hyvin, vetäjänä toimi Katariina Malkamäki. Sara Österberg käänsi kierroksen englannin kielelle vaihtareille, joita saapui kierrokselle 10 henkilöä.

viii. 8.9. Grillibileet

Kaupinojan sauna kustansi 275€, ja oli paikkana ideaali. Tarjoilut, ohjelma ja tunnelma saivat kiitosta osakseen. 76 osallistujaa. Vaihtareita saapui 8 henkilöä.

ix. 9.9. TAMY:n kaupunkisuunnistus

Iltakoulu nappasi voiton toista vuotta peräkkäin! Iltakoulun rastitoiminta sujui moitteettomasti.

x. 10.9. Kollektiivinen köllintä

Sorsapuistossa köllöteltiin auringon alla 30 henkilön voimin.

1. Tulevat tapahtumat
   1. Hiiriviikot
2. 14.9. Pihaleikkejä @TAMKO:n sauna

Klo 17 leikitään ja klo 19 alkaen siirrytään saunalle. Matleena Moisio hankkii viinirypäleitä ja muuta terveellistä naposteltavaa.

ii. 15.9. Challenge Accepted, fuksibileet @Doris

Joukkueet kootaan ennen tapahtuman alkua. Tehtävät on mietitty ja ne käännetään myös englanniksi vaihtareita varten. Challenge Accepted päättyy klo 20. Etkoilut tapahtuvat I-kadun kommuunissa.

iii. 16.9. Sitsiharkat + kulttuurijuttu

Kulttuuri-iltama ja sitsiharkat ovat hoidossa, järjestetään H-kadun residenssissä. Sitsiharkat vetää Mari Henttinen, jonka jälkeen on tiedossa vujuinfoa. Kulttuurijuttu alkaa klo 19, tiedossa on spektaakkelimainen yllätysesiintyminen. Vera Järvenreuna hankkii tapahtumaan pullollisen mehutiivistettä.

iv. 17.9. Lukuvuoden avajaisseminaari

Panelisteina henkilökunnasta toimivat Hanna Ojanen ja Saara Särmä, ensimmäisen vuoden opiskelijoista Emilia Tuurala ja Johannes Ahvo. Seminaarin jälkeen siirrytään yksikön tiloihin, jonka jälkeen mahdollisesti jatketaan viettämään iltaa Telakalle.

v. 18.9. Fuksisitsit @Messukylä

Tällä hetkellä ilmoittautuneita on 94. Laulunjohtajina toimivat Emmi Venäläinen ja Lauri Kangasniemi. Teema on nopea.

* + 1. 22.9. Kotibileet Staabin kanssa

Järjestelyt sujuvat hyvin, tapahtuma järjestetään Sorin saunan sijaan Kalevan Killassa suuren osallistujamäärän vuoksi. Jatkoilemaan lähdetään mahdollisesti Miamiin Red Cups Tuesdaylle.

SYY Tampere pitää pienimuotoisen ohjelmanumeron bileissä.

* + 1. 24.9. Bussirundi

Suunnittelu on hyvällä mallilla, ilmoittautuminen alkaa maanantaina 14.9. TIPSY:n tapahtumavaataava Stefan Millar on lupautunut pitämään englanninkielisen bussiselostuksen. Jos bussit saadaan täyteen niin tapahtuma kerää noin 800 euroa. Lähtö on klo 16, takaisin Tampereella klo 21 jälkeen.

1. Muut tapahtumat

Keskiviikkona 23.9. Iltakoulu myy haalarimerkkejä Aatemarkkinoiden ständillä aamupäivästä iltapäivään.

2.-3.10. järjestetään Politiikan tutkimuksen päivät Helsingissä. Iltakoululaisten suuri ilmoittautumisinto johti siihen, että tältä erää Tampereen suunnalta enempää ilmoittautumisia ei oteta vastaan. Iltakoulun jäsenille korvataan 10 euroa matkakuluista kuittia vastaan.

Polhon vuosijuhlille lähtevät Milla Toivanen ja Matleena Moisio.

Boomi tuo Iltakoulun tilaamat approliput ensi viikon aikana. Lipunmyynti ilmoittautuneille aloitetaan pikimmiten.

1. Sähköpostiuudistus ja tiedotus

Sähköpostiuudistus: jokainen sektori lisää hallitussähköpostiosoitteensa Tamyn listoille. Sähköpostiosoitteet ovat toimineet moitteettomasti.

Tiedotus: Vuju-palkki on lisätty nettisivuille. Samuli Volanen päivittää aina uusien tiedotusasioiden ilmaantuessa.

Ulkoministeriön blogit- banneri on lisätty nettisivuille, mutta se saattaa vielä vaihtua tai päivittyä.

1. Liikunta

Seuraava liikuntatapahtuma järjestetään maanantaina 14.9. viimeisen kesäillan pihaleikkien muodossa. Tuolloin lanseerataan myös liikuntakisa.

Hyvinvointiryhmä on pystytetty Facebookiin.

Futissarjaan on tulossa 8 joukkuetta.

TA:n toimintaan on ilmoittautunut runsain määrin vaihtareita ja fukseja.

1. Kulttuuri ja perinnetyöryhmä

Lippu on saapunut, naulaamisesta tehdään ohjelmanumero Vujuilla. Vera Järvenreuna on selvitellyt ekskutyöryhmän kanssa mahdollista tulevaa kulttuuriekskukohdetta.

Historiikin deadline on syyskuun lopussa.

1. Tutorointi ja ainejärjestötila

Mikko Lampo ehdottaa, että aj-tilaan hankittaisiin yhteinen puhelinlaturi. Ehdotus hyväksytään.

Tutorointi on mennyt hyvin, ja fuksit ovat vaikuttaneet tyytyväisiltä tutortoimintaan. Fuksikyselyn ajankohtaa mietitään toteuttavaksi loppusyksystä.

1. Työelämä- ja alumnitoiminta

Alumnikokous järjestetään 25.9. Helsingissä. Jari Mäkäläinen käy katsastamassa Iltakoulu Alumni ry:n aloittelevaa toimintaa.

Mikko Lampo ehdottaa yhteistyötä SYY-Tampereen kanssa työelämätapahtumassa, joka järjestetään 5.10. Päätalolla klo 16 alkaen. Tapahtuman ideana on työelämäpaneeli, jossa yhteiskuntatieteellisiltä aloilta valmistuneet kertovat työstään. IK:n alumneja on tulossa paikalle, puhuja on vielä varmistamatta. Mahdolliset kahvi- ja matkakulut jaetaan SYY-Treen kanssa.

Helsingin eksku toteutetaan joulukuussa, sillä syksyn tapahtumat vievät paljon kalenteritilaa. Lokakuun alussa pistetään pystyyn äänestys ekskupaikkavaihtoehdoista.

Maisterimiitin ajankohta on vielä päättämättä. Petra Kantola ostaa tapahtumaan tarjoilut, kulut katetaan työelämäbudjetista. Maisterimiitin puhujaa selvitellään.

Yhteiskuntatieteilijäpäivien 12-13.11. osalta Iltakoulun ei tarvitse rehkiä tiedottamista enempää. Lopulliset markkinointipuheet ja -materiaalit saadaan parin viikon sisällä. Yhteistyön mahdollisuutta Interaktion kanssa matkoihin liittyen selvitetään.

1. Varainhankinta ja ravintolayhteistyö

Fuksien haalarit on tilattu syyskuun ensimmäisellä viikolla, Doriksen ja Artturin lisäksi kasaan kyhättiin 10 sponsoria. Haalareiden loppumaksu maksetaan Iltakoulun tilille.

Varainhankinta: jäsenistölle on lähetetty aktivoitumisviesti vujusponsseja koskien. Pohditaan vuosijuhlasponsoreiden hankkimisen hankaluutta. Syynä lienee taloustilanne sekä alamme generalistisuus.

Mietitään mahdollista frakkivuokraus- ja kampaamoyhteistyötä Vuosijuhlia varten.

1. Kansainvälisyys

Vaihtareiden tutorointi ja integrointi on sujunut moitteettomasti, ja kaikissa tapahtumissa on ollut useampia vaihtareita messissä. Iso kiitos kuuluu aktiivisille kv-tuutoreille! Vaihtareilta on tullut positiivista palautetta.

Michael ja Francesco Res-ohjelmasta liittyivät IK:n jäseniksi. Sara Österberg on lähettänyt molemmille tiiviin tietopaketin Iltakoulun eri sektorien toiminnasta, sekä esim. Hiiriviikkojen ohjelmasta.

Sara Österberg painottaa englanninkielisen viestinnän tärkeyttä IK:n nettisivuilla sekä somessa, esimerkiksi Instagramissa päivityksiä voitaisiin tehdä myös englanniksi.

Tapahtumien suosio vaihtareiden keskuudessa on ollut suurta. Jatkossa tapahtumissa pyritään ottamaan huomioon ja alleviivaamaan, että tapahtumat ovat suunnattu ainoastaan politiikan tutkimuksen opiskelijoille. Syynä on tilan- ja resurssien puute.

1. Muut esille tulevat asiat

Valmennuskurssin valmistelut tulee aloittaa hyvissä ajoin.

Syksyllä järjestettävässä opintoinfossa on tarkoitus kartoittaa sivuaineita ym opintojen runkoa. Petra Kantola ehdottaa, että opintoinfo järjestetään jo ennen perioditaukoa, jotta myös fuksit saisivat mahdollisimman paljon irti infosta.

Petra Kantola ehdottaa ajankohdaksi tiistaita 6.10. klo 9 alkaen. Ehdotus hyväksytään.

Opintoinfossa esitellään sivuaineopinnot, JOO-opinnot ym. Sen jälkeen olisi Tarja Sepän pitämä infotilaisuus ensimmäisen vuoden opiskelijoille. Tutorit mainostavat infon tärkeyttä fukseille. Tapahtumaan kaavaillaan kahvitarjoilua aikaisen aamuherätyksen pehmittämiseksi.

Maisterimiitin ajankohdaksi kaavaillaan maanantai-iltaa marraskuun lopulla.

1. Seuraavan kokouksen ajankohta

Seuraavan kokouksen ajankohta päätetään hallituksen Facebook-ryhmässä Doodlen kautta.

1. Kokouksen päättäminen

Kokous päätetään klo 20.10.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja, pöytäkirjantarkastaja

­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maria Lavonen, sihteeri Jari Mäkäläinen, pöytäkirjantarkastaja